B52 เพิ่มทุน 681.6 ล้านหุ้น ขาย RO-PP จ่อชงผถห.ไฟเขียว 29 เม.ย.นี้
B52 เพิ่มทุน 681.6 ล้านหุ้น ขาย RO-PP จ่อชงผถห.ไฟเขียว 29 เม.ย.นี้
B52 เพิ่มทุน 681.6 ล้านหุ้น ขาย RO-PP จ่อชงผถห.ไฟเขียว 29 เม.ย.นี้
16 มี.ค. 2564

บริษัท บี-52 แคปปิตอล จำกัด (มหาชน) หรือ B52 แจ้งว่า คณะกรรมการบริษัทมีมติอนุมัติให้เสนอต่อที่ประชุมสามัญผู้ถือหุ้น ประจำปี 2564 เพื่อพิจารณาอนุมัติการเพิ่มทุนจดทะเบียนของบริษัท แบบมอบอำนาจทั่วไป (General Mandate) อีกจำนวน 340,804,995 บาท จากทุนจดทะเบียนเดิม จำนวน 1,262,393,735 บาท เป็นทุนจดทะเบียนใหม่จำนวน 1,603,198,730 บาท โดยการออกหุ้นสามัญเพิ่มทุนใหม่ จำนวนไม่เกิน 681,609,990 หุ้น มูลค่าที่ตราไว้หุ้นละ 0.50 บาท เพื่อเสนอขายให้แก่ผู้ถือหุ้นเดิม (Right Offering) ตามสัดส่วนการถือหุ้นเดิม และ บุคคลในวงจำกัด (Private Placement)
ทั้งนี้ บริษัทยังคงมีหุ้นสามัญคงเหลือที่ยังจำหน่ายไม่ครบ ซึ่งเป็นหุ้นที่ออกเพื่อรองรับใบสำคัญแสดงสิทธิที่จะซื้อหุ้นสามัญของบริษัท รุ่นที่ 3 (B52-W3) จำนวน 252,754,163 หุ้น มูลค่าที่ตราไว้หุ้นละ 0.50 บาท
โดยจัดสรรหุ้นสามัญเพิ่มทุนใหม่ของบริษัทจำนวนไม่เกิน 454,406,660 หุ้น มูลค่าที่ตราไว้หุ้นละ 0.50 บาท หรือคิดเป็นร้อยละ 20.0 ของทุนชำระแล้วของบริษัท ณ ปัจจุบัน (ทุนชำระแล้วของบริษัท ณ ปัจจุบัน มีจำนวน 2,272,033,307 หุ้น) เพื่อเสนอขายให้แก่ผู้ถือหุ้นเดิม (Right Offering) ตามสัดส่วนการถือหุ้นเดิม ตามแบบมอบอำนาจทั่วไป (General Mandate)
รวมถึงจัดสรรหุ้นสามัญเพิ่มทุนใหม่ของบริษัทจำนวนไม่เกิน 227,203,330 หุ้น มูลค่าที่ตราไว้หุ้นละ 0.50 บาท หรือคิดเป็นร้อยละ 10.0 ของทุนชำระแล้วของบริษัท ณ ปัจจุบัน (ทุนชำระแล้วของบริษัท ณ ปัจจุบัน มีจำนวน 2,272,033,307 หุ้น) เพื่อเสนอขายให้แก่บุคคลในวงจำกัด (Private Placement) ตามแบบมอบอำนาจทั่วไป (General Mandate)
คณะกรรมการบริษัทมีมติอนุมัติให้กำหนดวันประชุมสามัญผู้ถือหุ้น ประจำปี 2564 ในวันพฤหัสบดีที่ 29 เมษายน 2564 เวลา 10.00 น.